.ts-tiedostot ovat MPEG-2-formaatin mukaisia Transport Stream -tiedostoja. Videon voi näissä pakata MPEG-2-, MPEG-4-, VC-1- tai H.264/AVC- koodekeilla ja audion voi pakata MPEG-2-, Dolby Digital-, AAC- tai DTS-muotoon. Käytettäviä koodekeita ei ole kuitenkaan lukittu, joten teoriassa mitä tahansa sisältöä voi laittaa .ts-tiedostoihin. Yleisimmät .ts:n käyttökohteet ovat digitaaliset televisiolähetykset ja Blu-ray-elokuvat.
.ts-formaatti on suunniteltu siirrettäväksi häviöllisen lähetyskanavan yli, joten se kestää monia muita formaatteja paremmin erilaisia tiedonsiirtovirheitä.
Blu-ray-elokuvilla käytetään .m2ts tiedostopäätettä.